Botulino toksino injekcijos į pažastis - vienas veiksmingesnių hiperhidrozės (gausaus prakaitavimo) gydymo būdų. Į pažastis suleidus nedidelį kiekį botulino toksino, stabdoma prakaito liaukų veikla bei nuslopinamas neuromediatoriaus acetilcholino išsiskyrimas. Po procedūros nuslopinamas nervinio impulso perdavimas iš nervo į raumenį, taigi prakaito liauka nesusitraukia, o prakaitas nėra išskiriamas.
Botulino poveikis labai spartus – poveikį pajusite po maždaug trijų dienų, o efektas sustiprės per dvi artimiausias savaites. Po šio laikotarpio prakaito išsiskyrimas sumažės net iki 90 procentų, o puikiais rezultatais galėsite džiaugtis nuo 6 iki 12 mėnesių.
Pirmos injekcijos poveikis gali išnykti šiek tiek greičiau, tačiau jei nutarsite procedūrą kartoti, po kiekvienos atliktos procedūros, botulino paveiktoje vietoje, prakaito skirsis vis mažiau.